Pesem Evrovizije 2021
Pesem Evrovizije 2021 je 65. izbor za Pesem Evrovizije, ki bi moral biti izveden v letu 2020, a so ga organizatorji zaradi epidemije COVID-19 prestavili za leto dni. Po dogovoru med EBU in mestom Rotterdam, ki bi moralo Evrovizijo gostiti v letu 2020, je bil Rotterdam gostitelj tudi v letu 2021. Polfinala sta potekala 18. oz. 20. maja, finalni večer pa v soboto, 22. maja 2021. Zmagovalna skladba je postala "Zitti e buoni" italijanske rock zasedbe Måneskin, ki je osvojila 524 točk. Drugo mesto je osvojila Francija, tretje pa Švica. Za Italijo je to bila tretja evrovizijska zmaga.